text: Dennis nægtede at tage skjorte og jakke på for Obama
  28 september 2018 kl. 13.41
  Dennis Hansen vandt en billet til Obama-foredraget. Men da han hellere ville have kimono på end skjorte, jakke og slips, måtte han spørge om lov på borgmesterkontoret.
  35-årige Dennis Hansen fra Kolding er en af de ti heldige, der vandt en gratis billet til foredraget med Obama fredag formiddag i Kolding. Men da han hellere ville have en kimono på fra den kontroversielle modedesigner Henrik Vibskov end skjorte, jakke og slips, måtte han spørge om lov hos arrangørerne.
  Dennis Hansen, Kolding: "De sagde, de gerne ville have lidt kant og nogen skulle skille sig ud, så jeg fik lov. Ellers var jeg heller ikke kommet."
  - Da der på invitationen stod, at dresscoden var uformel forretningspåklædning, så måtte jeg jo spørge om lov på borgmesterkontoret, forklarer Dennis. Og heldigvis faldt svaret ud til Dennis fordel. 
  - De sagde, de gerne ville have lidt kant og nogen skulle skille sig ud, så jeg fik lov. Ellers var jeg heller ikke kommet, siger Dennis Hansen, som har glædet sig til dagen i dag.
  - Obama er en af de største statsmænd og en af de mest magtfulde mænd i verden, så jeg er meget glad for at være med i dag, siger Dennis Hansen.
  
  